Iуащхьэмахуэ папщIэ Iэ дывгъэIэт!
Дызэрыт мазэм и кIэухым къапщытэжынущ спорт индустрием пыщIа зэпеуэ нэхъ хьэлэмэт дыдэхэм ящыщ зым кърикIуахэр. «Спорт индустрием щыпашэхэр» саугъэтыр къэхьыным теухуа конкурсыр гъатхэпэм къызэIуахащ икIи абы хэтыну кърагъэблэгъауэ щытащ Урысейм и щIыналъэ псори. Мы IэIэтым дэтхэнэ зы цIыхуми къыщыхилъхьэ хъунут саугъэтыр зыхуэфащэу къилъытэ кандидатыр.
«Урысейм и бгы-лыжэ курорт нэхъыфI» номинацэмкIэ а конкурсым япэ увыпIитхур къыщызыхьахэм яхэхуащ Iуащхьэмахуэ курортыр. Ар икIи тэмэмщ, сыту жыпIэмэ, ди деж куэдрэ щрагъэкIуэкI Урысейм бгы-лыжэ спортымкIэ и зэхьэзэхуэ нэхъ ин дыдэхэр. 2016 гъэр къапщтэмэ, къэралым бгы-лыжэ спортымрэ фристайлымкIэ и командэ къыхэхахэм гъэмахуэм зыщагъэсар ди курортырщ. Iуащхьэмахуэ лъапэ апхуэдэу Урысейм и щIыналъэ зэмылIэужьыгъуэхэми нэгъуэщI къэралхэми къикIыурэ цIыху куэд зыгъэпсэхуакIуэ къокIуэ. Конкурсым хиубыдэу ди курортым папщIэ псоми Iэ дывгъэIэт!
Курорт нэхъыфIым папщIэ Iэ Iэтыныр накъыгъэм и 30-м сыхьэт 12-м еух. Зэпеуэм хэт кандидатхэр зэрыдаIыгъыр зэпымыууэ къыщагъэлъэгъуэнущ http:// wintercongress.ru официальнэ сайтым.
Шырыт Аидэ.
